messages: Tutvu uudislooga ja esita selle kohta üks või kaks lauset kokkuvõtteks. Vasta ainult eesti keeles!
  
  Tekst:
  
  Kõige enam mõjutab meid ja survestab meie tuleviku olukord euroalal, ütles Eesti Panga asepresident Ülo Kaasik. Ebakindlus euroala majandus arengu suhtes on tavatult suur. Eurotsooni majanduskasv on kiiresti aeglustunud, selle aasta algul sisuliselt seiskunud ja ka inflatsioon on püsinud mõnevõrra kõrgemal, kui keskpankade ühine eesmärk oli. Eesti Panga prognoos tugineb eeldusele, et euroala valitsused teevad kõikvõimaliku, et võlakriis ei hoogustuks. Ülo Kaasiku hinnangul on Eesti majandus pärast kriisi päris hästi toibunud. Tegelikult on ka Eesti majandusele läinud viimastel kuudel isegi paremini, kui me varasemalt oleme oodanud. Eesti majanduse taastumine on jätkunud vaatamata nendele probleemidele, mis on väliskeskkonnas olnud. Inflatsiooni osas oleme oodanud, et inflatsioon alaneb, see alanemine on toimunud ning loodetavasti see alanemine ka jätkub. Mis on Ülo Kaasiku sõnul oluline on see, et Eesti kaubandussidemed probleemsete euroala riikidega on nõrgad. Peamiselt meie partnerid on ikkagi naaberriigid ja tegelikult naaberriikidel läheb jätkuvalt päris hästi. Kui võrrelda Eesti Panga sügis ja kevadprognoosi, siis muudatused väga suured ei olegi. Ka eelmine kord me rõhutasime seda, kuivõrd ebakindel ja kuivõrd määramatu on keskkond. Meie prognoos on siiamaani püsinud päris hästi ja üllatavalt täpselt oleme suutnud siiamaani neid arenguid ette näha, ehk siis me oodatult on majanduskasv kiiresti aeglustunud kuid ette vaates me siiski eeldame, et see majanduskasvu aeglustumine lõpeb käesoleval aastal ja hakkab mõnevõrra siis majanduskasv kiirenema järgmistel aastatel. Teisalt on olnud üllatavalt tugev Eesti majanduse sisenõudlus käesoleva aasta esimeses kvartalis, mis on ületanud ka meie ootusi ja see on toonud kaasa selle, et me tegelikult oleme käesoleva aasta majandusprognoosi mõnevõrra kergitanud 2,6 protsendini. Eesti Panga sügisprognoos ennustas majanduskasvuks 1,9 protsenti. Inflatsioon on hakanud alanema ja Eesti pank eeldab, et see taandub järgnevatel aastatel kolme protsendi kanti või isegi alla selle. Eesti Panga president Ardo Hansson osutas majandusprognoosist tulenevaid järeldusi tehes sellele, et ebakindel väliskeskkond sunnib ettevaatlikkusele. Euroopa Liidu keskmisega võrreldes on Eesti riigi rahandus praegu tugevas seisus ja kriisi haripunktis ka tõestasime, et suudame hädaolukorras eelarve tasakaalu kiiresti parandada. Ja me oleme nüüd eeldanud siin ettevaates, et valitsus hoiab kulude kasvu tulude omast aeglasemana ja tagab puudujäägist väljakasvamise.
messages: user
messages: Eesti Pank tutvustas täna oma kevadist majandusprognoosi.
messages: assistant